L 320/6 Jurnalul Oficial al Uniunii Europene 5.12.2009 DECIZIA CONSILIULUI din 30 noiembrie 2009 privind acordarea de asistență macrofinanciară Bosniei și Herţegovinei (2009/891/CE) CONSILIUL UNIUNII EUROPENE, având în vedere Tratatul de instituire a Comunității Europene, în special articolul 308, având în vedere propunerea Comisiei, având în vedere avizul Parlamentului European, după consultarea Comitetului economic şi financiar, întrucât: (1)  Relațiile dintre Bosnia și Herţegovina şi Uniunea Europeană (UE) se dezvoltă în cadrul procesului de stabi- lizare și de asociere și al Parteneriatului european; Bosnia şi Herţegovina și Comisia au semnat la 16 iunie 2008 un Acord de stabilizare și de asociere şi Acordul interimar privind comerţul şi aspectele legate de comerț. (2)  Economia Bosniei și Herţegovinei a fost afectată din ce în ce mai grav de criza economică şi financiară interna- țională începând cu al patrulea trimestru al anului 2008, aceasta determinând declinul producţiei și al schimburilor comerciale, precum şi scăderea veniturilor fiscale. (3) Stabilizarea și redresarea economică a Bosniei şi Herţe- govinei sunt sprijinite prin asistența financiară a Fondului Monetar Internaţional (FMI). În mai 2009, autoritățile bosniace au semnat cu FMI un nou program care să permită plata a 1,15 miliarde EUR pe o perioadă de trei ani, care a fost aprobat de Consiliul director al FMI în iulie 2009. (4) Bosnia şi Herţegovina a solicitat asistență macrofinanciară comunitară suplimentară având în vedere înrăutățirea situației și a perspectivelor economice. (5)  Având în vedere că în conformitate cu prezumțiile FMI un deficit rezidual de finanțare persistă în balanța de plăți în 2010, asistența macrofinanciară este considerată un răspuns adecvat la cererea înaintată de Bosnia şi Herţe- govina în contextul actualelor circumstanțe excepționale pentru sprijinirea stabilizării economice în asociație cu actualul program FMI. Se preconizează că această asistență financiară va contribui, de asemenea, la dimi- nuarea nevoilor de finanțare bugetară. (6)  Pentru a asigura protecția eficientă a intereselor financiare ale Comunității în legătură cu prezenta asistență financiară, este necesar să se prevadă luarea de către Bosnia şi Herţegovina a unor măsuri de prevenire şi combatere a fraudei, a corupției şi a altor nereguli în legătură cu această asistență, precum şi efectuarea unor controale de către Comisie şi a unor audituri de către Curtea de Conturi. (7) Punerea la dispoziție a asistenței financiare comunitare nu aduce atingere atribuțiilor autorității bugetare. (8) Această asistență trebuie gestionată de către Comisie, în consultare cu Comitetul economic și financiar. (9)  Tratatul nu prevede, pentru adoptarea prezentei decizii, alte competențe decât cele prevăzute la articolul 308, DECIDE: Articolul 1 (1) Comunitatea pune la dispoziția Bosniei și Herţegovinei asistenţă macrofinanciară sub forma unei facilități de împrumut cu o sumă a principalului de maximum 100 milioane EUR şi o scadență medie de maximum 15 ani, în vederea sprijinirii stabilizării economice a Bosniei şi Herţe- govinei și a diminuării nevoilor bugetare și ale balanţei de plăți ale acesteia, identificate în actualul program al FML (2)  În acest sens, Comisia este autorizată să împrumute resursele necesare în numele Comunității Europene. (3) Punerea la dispoziție a asistenței financiare comunitare este gestionată de către Comisie, în strânsă cooperare cu Comitetul economic şi financiar, în conformitate cu acordurile sau înţelegerile încheiate între FMI și Bosnia și Herţegovina. (4)  Asistenţa financiară comunitară este pusă la dispoziție pe o perioadă de doi ani începând din prima zi după intrarea în vigoare a memorandumului de înţelegere menționat la articolul 2 alineatul (1). Cu toate acestea, dacă circumstanțele o impun, Comisia, după consultarea Comitetului economic şi financiar, poate decide extinderea perioadei de disponibilitate cu cel mult un an.